**Pe geam**

*Maresalmusca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe geam ea tot privește; pe trup își înfășoară

perdeaua de lumină dintre apus și seară

și trage-adânc în piept din aerul impar

să simtă-n nări lovind-o mirosul de altar.

Pe geam ea tot privește clipind crepuscular

și dinții și-i înfige mușcând din inelar,

iar sângele în urlet pe limbă îi pășește

și trupu-i de mireasă acum împărtășește.

Pe geam ea tot privește zicând de toți deochii

și sufl-apoi pe el și-mi aburește ochii.